sagorsarker/bangla-wikipedia huggingface dataset:
সঠিক বিজ্ঞান

সঠিক বিজ্ঞান, প্রকৃত বিজ্ঞান অথবা পরিমাণগত বিজ্ঞান বা কদাচিৎ প্রকৃত গাণিতিক বিজ্ঞান, বলতে সে সকল বিজ্ঞানকে বোঝানো হয় যেখানে "ফলাফলসমূহ তাদের চুড়ান্ত সঠিকতার ব্যাপারে দায়বদ্ধ"। সঠিক বিজ্ঞানের উদাহরণ হলো গণিত, আলোকবিজ্ঞান, জ্যোতির্বিদ্যা, এবং পদার্থবিদ্যা, যেগুলোকে দেকার্তে, লাইবনিৎস এবং কান্ট থেকে শুরু করে যৌক্তিক ইতিবাদীগণ যৌক্তিক এবং বস্তুগত জ্ঞান হিসেবে বিবেচনা করেছেন। প্রাচীন বিভিন্ন সংস্কৃতিতেই এসকল বিজ্ঞানের চর্চা হয়েছে, এবং আধুনিক কালেও হচ্ছে। গণিতের সাথে একসূত্রেগাঁথা এসব বিজ্ঞানের বিশেষত্ব হলো পরিমাণগত রাশিমালা, নিখুঁত ভবিষ্যদ্বাণী, এবং/অথবা অণুকল্প যাচাইয়ের জন্য কঠিন পদ্ধতির পরীক্ষানিরীক্ষা, যাতে পরিমাপযোগ্য ভবিষ্যদ্বাণী এবং পরিমাপসংক্রান্ত বিষয়গুলো অন্তর্ভুক্ত থাকে।
পরিমাণগত প্রকৃত বিজ্ঞান এবং কারণ অনুসন্ধানী বিজ্ঞানের মধ্যকার পার্থক্য প্রতিষ্ঠিত হয় অ্যারিস্টটলের হাত ধরে, যিনি গণিতকে প্রাকৃতিক দর্শন থেকে পৃথক করেন এবং সঠিক বিজ্ঞানগুলোকে "গণিতের শাখা হিসেবে বেশি যৌক্তিক" বলে মনে করতেন। থমাস আকুইনাস এই পার্থক্যটি ব্যবহার করে বলেছিলেন, জ্যোতির্বিদ্যা গাণিতিক যুক্তি দ্বারা পৃথিবীর গোলাকার আকৃতি ব্যাখ্যা করে, যেখানে পদার্থবিজ্ঞান ব্যবহার করে বস্তুগত কার্যকারণ। ১৭ শতকের বৈজ্ঞানিক বিপ্লব পর্যন্ত এই পার্থক্যটি ব্যাপকভাবে গৃহীত হলেও সর্বজনীনভাবে গৃহীত হয়নি। এডওয়ার্ড গ্রান্ট প্রস্তাব করেন, নতুন বিজ্ঞানের দিকে পরিচালনাকারী একটি মৌলিক পরিবর্তন ছিল সঠিক বিজ্ঞান এবং (কেপলার, নিউটন এবং অন্যান্যদের দ্বারা) পদার্থবিজ্ঞানের একীকরণ, যার ফলে বিজ্ঞানে প্রাকৃতিক ঘটনার পেছনের ভৌত কারণগুলোর পরিমাণগত অনুসন্ধানের সূত্রপাত ঘটেছে।
ভাষাতত্ত্ব এবং তুলনামূলক ভাষাবিজ্ঞানকেও সঠিক বিজ্ঞান হিসাবে বিবেচনা করা হয়েছে, বিশেষ করে বেঞ্জামিন হোর্ফের দ্বারা।
নেতাজি (টেলিভিশন ধারাবাহিক)

নেতাজি () হলো নেতাজি সুভাষচন্দ্র বসুর জীবনীমূলক বাংলা সোপ অপেরা, যেটি ১৪ জানুয়ারি ২০১৯ থেকে জি বাংলায় সম্প্রচারিত হয়েছিল। অচিন্ত্যকুমার সেনগুপ্তের "উদ্যত খড়্গ"-এর উপর ভিত্তি করে এবং সুরিন্দর ফিল্মস এর প্রযোজনায় নির্মিত ধারাবাহিকটিতে নেতাজি চরিত্রে অভিনয় করেছেন অভিষেক বসু। কোভিড-১৯ মহামারীর কারণে ধারাবাহিকটির শুটিং বন্ধ হয়ে যায়। গুঞ্জন ছিল যে "করুণাময়ী রাণী রাসমণি"'র সাথে এই ধারাবাহিকটিও জি বাংলা বন্ধ করে দেবে। এই গুজবকে বিশ্রাম দিয়ে, সমস্ত সুরক্ষা প্রোটোকল বজায় রেখে ১১ জুন থেকে শুটিং শুরু হয়েছিল এবং ১৫ জুন ২০২০ থেকে নতুন পর্বগুলি প্রচার করা শুরু হয়েছিল। ১ আগস্ট ২০২০-এ ধারাবাহিকটির শেষ পর্ব সম্প্রচারিত হয়।
নরহরি মাহাতো

নরহরি মাহাতো ভারতীয় জনতা পার্টির একজন ভারতীয় রাজনীতিবিদ। তিনি পশ্চিমবঙ্গের পুরুলিয়া আসন থেকে পঞ্চদশ লোকসভার সদস্য ছিলেন এবং সর্বভারতীয় ফরওয়ার্ড ব্লক রাজনৈতিক দলের সদস্য ছিলেন। 
মাহাতো রাষ্ট্রবিজ্ঞান, ইতিহাস এবং বাংলায় স্নাতকোত্তর ডিগ্রি (এমএ) করেছেন। তিনি একজন কৃষক পরিবারের সদস্য। শিক্ষা সমাপ্ত করার পর তিনি জয়পুরের শ্রীরামপুর উচ্চ বিদ্যালয়ে শিক্ষক (পরবর্তীতে প্রধান শিক্ষক হিসাবে) কাজ করেন। 
তিনি অল ইন্ডিয়া ফরওয়ার্ড ব্লক রাজনৈতিক দল থেকে নির্বাচিত পুরুলিয়া থেকে পঞ্চদশ লোকসভার সদস্য ছিলেন। তিনি ভারতীয় জনতা পার্টিতে যোগ দেন এবং জয়পুর (নির্বাচনী) থেকে পশ্চিমবঙ্গ বিধানসভার সদস্য নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে কংগ্রেসের ফণিভূষণ কুমারকে ১২,১০২ ভোটে পরাজিত করেছিলেন।
সুদীপ কুমার মুখোপাধ্যায়

সুদীপ কুমার মুখার্জি হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি পুরুলিয়া (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। ২০২১ সালের পশ্চিমবঙ্গ বিধানসভা নির্বাচনে তিনি অল ইন্ডিয়া তৃণমূল কংগ্রেসের সুজয় ব্যানার্জিকে ৬,৫৮৫ ভোটে পরাজিত করেছিলেন। মুখার্জীর পিতার নাম প্রয়াত শ্যামা প্রসাদ মুখার্জি।
বাংলাদেশ ল'ইয়ার্স কাউন্সিল

বাংলাদেশ ল'ইয়ার্স কাউন্সিল (সংক্ষেপে বিএলসি); ডানপন্থী আইন অনুশীলনকারীদের জন্য একটি সংগঠন। তারা এই সংগঠনের মাধ্যমে আইন ও সুবিচার প্রতিষ্ঠা করতে সংগঠিত সঙ্ঘবদ্ধ সংগঠন। এটি বাংলাদেশের ইসলামি আইনজীবীদের জন্য একটি প্রতিষ্ঠান। যা দেশের বিভিন্ন জেলায় আইনজীবীদের নিয়ে কাজ করে থাকে। এটি ইসলামি আইনজীবী তৈরিতে বিশেষ ভূমিকা পালন করে থাকে। এটি বাংলাদেশ জামায়াতে ইসলামীর সমর্থক আইনজীবীদের সংগঠন।
কুরআনের আলোকে সামগ্রিক পরিবর্তনে ভূমিকা রাখতে বাংলাদেশ লইয়ার্স কাউন্সিল আইনজীবীদের মধ্যে ন্যায়, ইনসাফ ও নৈতিক মূল্যবোধের ভিত্তিতে আইন অঙ্গনে কাজ করছে। ন্যায়বিচার নিশ্চিত করার জন্য বাংলাদেশ লইয়ার্স কাউন্সিল ভূমিকা পালন করে যাচ্ছে।
সন্ধ্যা রানী টুডু

সন্ধ্যা রানী টুডু একজন ভারতীয় রাজনীতিবিদ। তিনি তৃণমূল কংগ্রেসের সদস্য হিসাবে মানবাজার থেকে পশ্চিমবঙ্গ বিধানসভায় নির্বাচিত হয়েছিলেন।
মৌসুমী কান্দালী

মৌসুমী কান্দালী () একজন অসমীয়া সাহিত্যিক ও অধ্যাপক। সমসাময়িক অসমীয় গল্পকারদের মধ্যে যারা অসমীয় সাহিত্যকে তাদের নিজস্ব বৈশিষ্ট্য এবং বর্ণনাশৈলী দিয়ে নতুনত্বের দিকে এগিয়ে নিয়ে যাচ্ছেন; তাদের মধ্যে তিনি বিশেষভাবে উল্লেখযোগ্য। ১৯৯৮ সালে তাঁর প্ৰকাশিত হয় "লাম্বাদা নাচ শেষে" নামে প্রথম গল্প সংকলন ২০০০ সালে মুনিন বরকতকি পুরস্কার জিতেছিলেন। তিনি শিল্পকলার পাশাপাশি কথাসাহিত্যের গবেষক ও লেখক। তিনি আসামের তেজপুর বিশ্ববিদ্যালয় থেকে কালচারাল স্টাডিজ বিভাগে সহকারী অধ্যাপক হিসেবে যোগদান করেন
কান্দালি গুয়াহাটির কটন বিশ্ববিদ্যালয় থেকে স্নাতক হন। ১৯৯৮ সালে, তিনি গুয়াহাটি বিশ্ববিদ্যালয় থেকে একটি স্বর্ণপদক সহ দর্শনে স্নাতকোত্তর ডিগ্রি লাভ করেন। এরপর তিনি ২০০১ এমএস ইউনিভার্সিটি, বরোদা থেকে শিল্প ইতিহাস এবং নন্দনতত্ত্ব বিষয়ে স্নাতকোত্তর ডিগ্রি অর্জন করেন। একই বিশ্ববিদ্যালয় থেকে তিনি চারুকলায় ডক্টরেট ডিগ্রি লাভ করেন।
১৯৯৩ সালে কটন কলেজে পড়ার সময়, তার প্রথম গল্প, কান্দালির জোনাক্ত ঢেকিয়াবো, অসমীয়া পত্রিকা প্রান্তিক-এ প্রকাশিত হয়েছিল। ১৯৯৮ সালে তিনি তার প্রথম ছোটগল্পের সংকলন অ্যাট "দ্য এন্ড অফ লাম্বাদা নাচার" প্রকাশ করেন। তিনি ফ্রাঙ্কফুর্ট, বার্লিন, মিউনিখ, লাইপ্‌ৎসিশ, আউশবার্গ, জার্মানির গল্প পড়েছেন এবং আসাম ও ভারতের শিল্প, সংস্কৃতি ও সাহিত্য সম্পর্কে কথা বলেছেন। তিনি অসমীয়া ভাষায় বিভিন্ন জাতীয় ও স্থানীয় সংবাদপত্র এবং ম্যাগাজিনে শিল্পের উপর অনেক প্রবন্ধ প্রকাশ করেছেন। সালভাদোর দালির "ডায়েরি অফ এ জিনিয়াস"-এর তার অনুবাদে "জিনিয়াস অটোবায়োগ্রাফি" শিরোনামে প্রকাশিত হয়েছিল। এছাড়াও তিনি ইংরেজিতে অনুবাদ করেছেন (Listen My Flower-bud : Mishing Oral Poetry of Assam)। এটি সাহিত্য একাডেমি থেকে প্রকাশিত তাঁর গল্প। যা ইংরেজি, জার্মান, হিন্দি, বাংলা, নেপালি, ওড়িয়া ও কাশী ভাষায় অনূদিত হয়েছে। ২০২২ সালে, তার গল্পের একটি ইংরেজি অনুবাদ "The Black Magic Women" পেঙ্গুইন ব্যানারে প্রকাশিত হয়েছিল।
তাঁর বহুল আলোচিত গল্পগ্রন্থ "" বইটির একটি গল্প ড. প্ৰফুল্ল কটকী; এখানে লেখকের অনুভূতি বা তার নিজের অস্তিত্ব সম্পর্কে সচেতনতার এক ধরণের স্বীকারোক্তি। আধুনিক নাগরিক জীবনের অশান্তি, অগভীরতা এবং অর্থহীনতা প্রকাশ করা হয়েছে। গল্প, চিরন্তন, তার অধিকার নিয়ে গর্বিত একজন আধুনিক নারীর প্রতি স্নেহ ও সম্মানের অনুভূতির বিরুদ্ধে সমাজের দ্বারা নারীর চিরন্তন শোষণ ও নিপীড়নকে চিত্রিত করেছে।
গল্প
প্রবন্ধ
অনুবাদ
মহেন্দ্র কুমার রায়

মহেন্দ্র কুমার রায় (জন্ম: ৩১ ডিসেম্বর ১৯৫৫) তিনি ভারতে ১৫তম লোকসভার সদস্য ছিলেন। তিনি জলপাইগুড়ি লোকসভা কেন্দ্র থেকে সিপিআই(এম) টিকিটে নির্বাচিত হয়েছিলেন।
প্রয়াত হরেন্দ্র কুমার রায় এবং প্রয়াত ননীবালা রায়ের পুত্র ছিলেন। তিনি জলপাইগুড়ি জেলার গোরিয়াপাড়া গ্রামে জন্মগ্রহণ করেন। তিনি বিএ এবং বিএড করেছেন। এসি কলেজ এবং এসি ট্রেনিং কলেজ জলপাইগুড়ি থেকে।
তিনি গ্রাম পর্যায়ে রাজনৈতিক কর্মকাণ্ড শুরু করেন। তিনি ১৯৭৮-১৯৮৮ সালে সময় গ্রাম পঞ্চায়েতে ছিলেন ১৯৯৩-১৯৯৮ সালে পঞ্চায়েত সমিতির সদস্য এবং ১৯৯৮-২০০৩ জলপাইগুড়ি জেলা পরিষদের সদস্য ছিলেন। তিনি ২০০৬ সালে রাজগঞ্জ বিধানসভা কেন্দ্র থেকে পশ্চিমবঙ্গ বিধানসভায় নির্বাচিত হয়।
ফের্নান্দো ফ্রান্সিস্কো রেগেস

ফের্নান্দো ফ্রান্সিস্কো রেগেস (; জন্ম: ২৫ জুলাই ১৯৮৭; ফের্নান্দো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের দ্বিতীয় স্তর কাম্পেওনাতো ব্রাজিলেইরো সেরিয়ে বি-এর ক্লাব ভিলা নোভার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।
২০০৭ সালে, ফের্নান্দো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।
ফের্নান্দো ফ্রান্সিস্কো রেগেস ১৯৮৭ সালের ২৫শে জুলাই তারিখে ব্রাজিলের আলতো পারাইসো দে গোইয়াসে জন্মগ্রহণ করেছেন এবং সেখানেই তার শৈশব অতিবাহিত করেছেন।
ফের্নান্দো ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি ৩ ম্যাচে অংশগ্রহণ এবং একটি শিরোপা জয়লাভ করেছেন।
অ্যানিউলিন

জৈব রসায়নে অ্যানিউলিন () হল কিছু একচাক্রিক হাইড্রোকার্বন যাদের মধ্যে এক ও দ্বিবন্ধন এর সংযোজন দেখা যায়। এদের সাধারণ সংকেত হল CH (যেখানে "n" জোড় সংখ্যা) বা CH (যেখানে "n" বিজোড় সংখ্যা)। ইউপ্যাক ৭ বা ততোধিক কার্বন পরমাণু সহ কার্বোসাইক্লিক রিং সিস্টেমের নামকরণে 'অ্যানিউলিন নামকরণ' ব্যবহারকে গ্রহণ করে, এর রিংয়ে n কার্বন পরমাণু সহ ম্যানকিউড (সর্বাধিক সংখ্যক অ-ক্রমবর্ধমান দ্বিবন্ধন) হাইড্রোকার্বনের জন্য "[n]অ্যানিউলিন" নাম ব্যবহার করে, যদিও কিছু নির্দিষ্ট প্রসঙ্গে (যেমন, বিভিন্ন রিং আকারের জন্য অ্যারোম্যাটিসিটি নিয়ে আলোচনা), ছোট রিংগুলি (n = ৩ থেকে ৬) অনানুষ্ঠানিকভাবে অ্যানিউলিন হিসাবেও উল্লেখ করা যেতে পারে। নামকরণের এই রূপটি ব্যবহার করে ১,৩,৫,৭-সাইক্লোঅক্টাট্রাইইন হল [৮]অ্যানিউলিন এবং বেনজিন হল [৬]অ্যানিউলিন (এবং মাঝে মাঝে শুধু 'অ্যানিউলিন' হিসাবে উল্লেখ করা হয়)।
অন্যান্য অ্যারোম্যাটিক অণুর মতো [১৮]অ্যানিউলিনের বেশ কয়েকটি মূল বৈশিষ্ট্য রয়েছে, এই আবিষ্কারটি একটি রাসায়নিক ধারণা হিসাবে অ্যারোম্যাটিসিটি বোঝার ক্ষেত্রে একটি গুরুত্বপূর্ণ বিকাশ।
সম্পর্কিত অ্যানিউলিন-এ, একটি একটি ত্রিবন্ধন দ্বারা প্রতিস্থাপিত হয়।
অ্যানিউলিনগুলি হতে পারে অ্যারোম্যাটিক (বেনজিন বা [৬]অ্যানিউলিন এবং [১৮]অ্যানিউলিন), অ-অ্যারোম্যাটিক ([৮] এবং [১০]অ্যানিউলিন), অথবা অ্যান্টি-অ্যারোমেটিক (সাইক্লোবিউটাডাইইন, [৪]অ্যানিউলিন)। সাইক্লোবিউটাডাইইন হল একমাত্র অ্যানিউলিন যার যথেষ্ট অ্যান্টি-অ্যারোমাটিসিটি, যেহেতু প্ল্যানারিটি (একই তলে অবস্থান) অনিবার্য। [৮]অ্যানিউলিনে, অণু একটি গামলার আকার ধারণ করে যা এটিকে দ্বিগুণ বন্ধনের সংমিশ্রণ এড়াতে দেয়। [১০]অ্যানিউলিন প্ল্যানার গঠন অর্জনের জন্য ভুল আকারের: একটি প্ল্যানার গড়নে, অভ্যন্তরীণ হাইড্রোজেনের স্টেরিক প্রভাব (যখন কিছু দ্বিবন্ধন ট্রান্স হয়) বা বন্ধন কোণ বিকৃতির কারণে রিং স্ট্রেন (যখন দ্বিবন্ধনগুলি সমস্ত সিস হয়) অনিবার্য। সুতরাং, এটি প্রশংসনীয় অ্যারোম্যাটিসিটি প্রদর্শন করে না।
যখন অ্যানিউলিন যথেষ্ট বড় হয়, উদাহরণস্বরূপ [১৮]অ্যানিউলিন, বন্ধন কোণের উল্লেখযোগ্য বিকৃতি ছাড়াই অভ্যন্তরীণভাবে হাইড্রোজেন পরমাণুগুলির জন্য যথেষ্ট জায়গা থাকে। [১৮]অ্যানিউলিনের বেশ কিছু বৈশিষ্ট্য রয়েছে যা এটিকে অ্যারোম্যাটিক বলে মান্য করে। যাইহোক, বৃহত্তর অ্যানিউলিনের কোনোটিই বেঞ্জিনের মতো স্থিতিশীল নয়, কারণ তাদের প্রতিক্রিয়াশীলতা একটি অ্যারোম্যাটিক হাইড্রোকার্বনের তুলনায় একটি সংযোজিত পলিইনের ( / বহু দ্বিবন্ধন যুক্ত অণু) মতো বেশি।
অ্যানিউলিন আধানযুক্ত-ও হতে পারে। এদের সাধারণ সংকেত [CH] ("n" = 0, 1, 2, ..., "q" = 0, ±1, ±2, 4"n" + 2 + "q ≥" 3)। এরা অ্যারোম্যাটিক, একই তলে অবস্থিত।
যেমন CH, CH ও CH এরা সব অ্যারোম্যাটিক।
সম্পাদনী কলা

সম্পাদনী কলা বলতে একটি নির্দিষ্ট সময় ধরে কোনও শিল্পী, শিল্পীদল এমনকি শিল্পী নন এমন এক বা একাধিক অংশগ্রহণকারীদের দ্বারা ধারাবাহিকভাবে কিছু কাজ সম্পাদনের মাধ্যমে সৃষ্ট ও পরিবেশিত ক্ষণস্থায়ী শৈল্পিক অনুষ্ঠানকে বোঝায়, যা সাধারণত দর্শকদের জন্য সরাসরি পরিবেশন করা হয়। এটি "শৈল্পিক ক্রিয়া" (Artistic action) নামেও পরিচিত এই শিল্পকলাটি বহু বছর ধরে বিকাশ লাভ নিজেই শিল্পকলার একটি স্বতন্ত্র শাখায় পরিণত হয়েছে। ২০শ শতাব্দীর আভঁ-গার্দ শিল্পকলার (অগ্রসৈনিক শিল্পকলা) ক্ষেত্রটিতে এটি একটি গুরুত্বপূর্ণ ও মৌলিক ভূমিকা পালন করে। এটি স্বতঃস্ফূর্তভাবে করা হতে পারে বা আগে থেকে রচিত হতে পারে। ঐতিহ্যগতভাবে একটি চারুকলা-সংশ্লিষ্ট পরিবেশে যেমন শিল্প জাদুঘর বা প্রদর্শনীশালাতে বিকশিত করা হলেও এটিকে জনসাধারণের জন্য অভিগম্য যেকোনও স্থানে যেমন উদ্যানে বা সড়কের পার্শ্বে এবং যেকোনও সময়ে পরিবেশন করা হতে পারে। এটিতে অন্যান্য শিল্পকলা যেমন অভিনয়, কাব্য, সঙ্গীত, নৃত্য, রঙচিত্র অঙ্কন, ইত্যাদির আশ্রয় নেয়া হয়ে থাকে। এই অনুষ্ঠানগুলিকে প্রায়শই স্থির আলোকচিত্র বা চলমান ভিডিওর মাধ্যমে যন্ত্রে ধারণ করা হয়ে থাকে।
সম্পাদনী কলার পাঁচটি মৌলিক উপাদান হল সময়, স্থান, শিল্পীর দেহ ও উপস্থিতি এবং স্রষ্টা ও দর্শক-শ্রোতার মধ্যবর্তী সম্পর্ক। এই কলার উদ্দেশ্য হল দর্শকের মধ্যে প্রতিক্রিয়ার সৃষ্টি করা, যাতে কদাচিৎ তাৎক্ষণিক উদ্ভাবনশীলতা ও নান্দনিক রসের সাহায্য নেয়া হতে পারে। সম্পাদনী কলার বিষয়বস্তু সাধারণত শিল্পীর জীবনের অভিজ্ঞতার সাথে জড়িত কিছু হয়ে থাকে, তবে সামাজিক সমালোচনা, নিন্দাজ্ঞাপন অথবা সমাজকে রূপান্তরের অভিলাষ থেকেও এগুলি পরিবেশন করা হতে পারে। সম্পাদনী কলা শাখাটিকে ফ্লুক্সুস শিল্পকলা আন্দোলনের "হ্যাপেনিং" ও "ইভেন্ট"গুলি, ভিয়েনীয় কর্মসম্পাদনবাদ (Viennese Actionism), দেহ কলা (body art) ও ধারণাগত কলার (conceptual art) সাথে তুলনা করা হয়েছে।
"সম্পাদনী কলা" (পারফর্মেন্স আর্ট) ও "সম্পাদন" (পারফরমেন্স) পরিভাষাগুলি ১৯৭০-এর দশক থেকে শিল্পকলার জগতে ব্যাপকভাবে জনপ্রিয় হয়ে ওঠে। তবে ১৯১০-এর দশক থেকেই ভবিষ্যৎবাদী শিল্পপ্রযোজনা ও ক্যাবারেগুলিতে দৃশ্যকলা ক্ষেত্রে সম্পাদনী কলার সমৃদ্ধ ইতিহাস বিদ্যমান। শিল্পকলা সমালোচক ও সম্পাদনী শিল্পী জন পেরোর (John Perreault) মতে মার্জোরি স্ট্রাইডার সর্বপ্রথম ১৯৬৯ সালে সম্পাদনী কলার ইংরেজি পরিভাষা "পারফর্মেন্স আর্ট" কথাটি উদ্ভাবন করেন। পাশ্চাত্যে সম্পাদনী কলার অগ্রণী ব্যক্তিত্বের মধ্যে আছেন ক্যারোলি শ্নেমান, মারিনা আব্রামোভিচ, আনা মেন্দিয়েতা, ক্রিস বার্ডেন, হেরমান নিচ, জোসেফ বয়েস, [[নাম জুন পাইক]], তেচিং সিয়ে, ইভ ক্লাইন ও ভিতো আকোঞ্চি। সাম্প্রতিককালের বড় শিল্পীদের মধ্যে আছেন তানিয়া ব্রুগুয়েরা, আবেল আসকোনা, রেজিনা জোযে গালিন্দু, মার্তা মিনুহিন, মেলাতি সুরিয়োদার্মো ও পেতর পাভলেনস্কি। মার্কিন ব্লু ম্যান গ্রুপ শিল্পীদলটি তাদের সম্পাদনী কলার জন্য আন্তর্জাতিকভাবে খ্যাতি লাভ করেছে। প্রতি বছর মার্কিন যুক্তরাষ্ট্রের নেভাডার বার্নিং ম্যান উৎসবটিও সম্পাদনী কলার এক মহা-উদযাপন।
বামনত্ব

বামনত্ব () হলো এমন একটি অবস্থা যেখানে একটি জীব খুব ছোট শারীরিক গঠনের হয়। এটি বেশিরভাগ ক্ষেত্রে প্রাণীজগতে হয়। মানুষের মধ্যে এটি কখনও কখনও লিঙ্গ নির্বিশেষে ১৪৭ সেন্টিমিটারের কম (৪ ফুট ১০ ইঞ্চি) প্রাপ্তবয়স্কদের উচ্চতা হিসেবে সংজ্ঞায়িত করা হয়; বামনত্বে আক্রান্ত ব্যক্তিদের মধ্যে প্রাপ্তবয়স্কদের গড় উচ্চতা ১২০ সেন্টিমিটার (৪ ফুট)। অসামঞ্জস্যপূর্ণ বামনতা ছোট অঙ্গ বা একটি ছোট ধড় দ্বারা চিহ্নিত করা হয়। আনুপাতিক বামনতার ক্ষেত্রে অঙ্গ এবং ধড় উভয়ই অস্বাভাবিকভাবে ছোট হয়। বুদ্ধিমত্তা সাধারণত স্বাভাবিক এবং বেশিরভাগেরই প্রায় স্বাভাবিক আয়ু থাকে। বামনত্বে আক্রান্ত ব্যক্তিরা সাধারণত সন্তান ধারণ করতে পারে, যদিও অন্তর্নিহিত অবস্থার উপর নির্ভর করে মা ও শিশুর জন্য অতিরিক্ত ঝুঁকি রয়েছে।
নিউট্রন–প্রোটন অনুপাত

নিউট্রন–প্রোটন অনুপাত বা N/Z অনুপাত বা নিউক্লীয় অনুপাত হল পারমাণবিক নিউক্লিয়াসের নিউট্রন ও প্রোটন সংখ্যার অনুপাত। এটি নিউক্লিয়াসের স্থায়িত্বের একটি মাপকাঠি। স্থিতিশীল নিউক্লিয়াসগুলিতে প্রোটন সংখ্যা বৃদ্ধির সাথে সাথে অনুপাতটিও বৃদ্ধি পায়।
এর কারণ হল প্রোটন স্কেলের মধ্যে বৈদ্যুতিক বিকর্ষণীয় শক্তির মান সবল নিউক্লীয় বল আকর্ষণের চেয়ে আলাদা। বিশেষ করে, বৃহৎ নিউক্লিয়াসে প্রোটনের বেশিরভাগ জোড়া পর্যাপ্ত দূরত্বে থাকে না, যেমন শক্তিশালী পারমাণবিক শক্তির উপর বৈদ্যুতিক বিকর্ষণ প্রাধান্য পায়, এবং এইভাবে স্থিতিশীল বৃহত্তর নিউক্লিয়াসে প্রোটনের ঘনত্ব অবশ্যই স্থিতিশীল ছোট নিউক্লিয়াসের তুলনায় কম হতে হবে যেখানে প্রোটনের আরও জোড়া প্রশংসনীয়। স্বল্প-পরিসরের পারমাণবিক শক্তি আকর্ষণ।
পারমাণবিক সংখ্যা "Z" সহ প্রতিটি মৌলের জন্য শুধুমাত্র প্রথম তিনটি নিউক্লিয়ার শেল দখল করার জন্য যথেষ্ট ছোট, যা ক্যালসিয়াম ("Z" = ২০) পর্যন্ত। , একটি স্থিতিশীল আইসোটোপ রয়েছে যার সাথে একটি "N"/"Z" অনুপাত রয়েছে, বেরিলিয়াম ("N"/"Z" = ১.২৫) বাদ দিয়ে এবং প্রতিটি উপাদান ৯ এবং ১৯ এর মধ্যে বিজোড় পারমাণবিক সংখ্যা অন্তর্ভুক্ত ("N" = "Z" + 1)। হাইড্রোজেন ("N"/"Z" অনুপাত = ০) এবং হিলিয়াম ("N"/"Z" অনুপাত = ০.৫) একমাত্র একটির নিচে নিউট্রন–প্রোটন অনুপাত সহ স্থিতিশীল আইসোটোপ। যেকোনো প্রাথমিক নিউক্লাইড অনুপাতের সর্বোচ্চ "N"/"Z" অনুপাত রয়েছে ইউরেনিয়াম-২৩৮ ১.৫৮৭, যখন মার্কারি-২০৪ এর রয়েছে যে কোনো পরিচিত স্থিতিশীল আইসোটোপের সর্বোচ্চ "N"/"Z" অনুপাত, ১.৫৫। তেজস্ক্রিয়তা সাধারণত স্থিতিশীলতা বাড়াতে "N"/"Z" অনুপাত পরিবর্তন করতে এগিয়ে যায়। যদি "N"/"Z" অনুপাত ১-এর বেশি হয়, আলফা ক্ষয় "N"/"Z" অনুপাত বাড়ায়, এবং তাই ক্ষয়ের জন্য স্থিতিশীলতার দিকে একটি সাধারণ পথ প্রদান করে। খুব কম নিউট্রন সহ বড় নিউক্লিয়াস জড়িত। পজিট্রন নির্গমন এবং ইলেকট্রন ক্যাপচারও অনুপাত বাড়ায়, যখন বিটা ক্ষয় অনুপাত হ্রাস করে।
পারমাণবিক বর্জ্য প্রধানত বিদ্যমান কারণ পারমাণবিক জ্বালানীর নিউক্লীয় বিভাজন পণ্য থেকে উচ্চতর স্থিতিশীল "N"/"Z" অনুপাত রয়েছে।
সাধারণত এটা ধরা হয় যে, যাদের নিউট্রন–প্রোটন অনুপাত ১ থেকে ১.৫ এর মধ্যে তারা স্থিতিশীল। মূলত নিউক্লিয়াসের স্থায়িত্ব বন্ধন শক্তি প্রতি নিউক্লিয়ন বনাম পারমাণবিক সংখ্যা লেখচিত্র থেকে জানা যায়।
formula_1
সংক্ষিপ্ত রূপ:
formula_2
স্থিতিশীল নিউক্লিয়াসের জন্য, নিউট্রন–প্রোটন অনুপাত এমন যে বন্ধন শক্তি স্থানীয় সর্বনিম্ন বা সর্বনিম্ন কাছাকাছি।
বছিরননেছা উচ্চ বিদ্যালয়

বছিরননেছা উচ্চ বিদ্যালয় () হচ্ছে বাংলাদেশের মুন্সীগঞ্জ সদর উপজেলার রামপাল ইউনিয়নে অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৭২ সালে। 
১৯৭২ সালে সাবেক তথ্যমন্ত্রী এম শামসুল ইসলাম সাহেবের শ্রদ্ধেয় পিতা মরহুম হাজী ওসমান গণি সাহেব বছিরননেছা বালিকা উচ্চ বিদ্যালয় প্রতিষ্ঠা করেন। এতে অত্র এলাকায় মেয়েদের শিক্ষার পথ সুগম হয়। শিক্ষা বিস্তারের পথ আরো সুগম করতে সাবেক তথ্যমন্ত্রী এম শামসুল ইসলাম সাহেবের ঐকামিত্মক প্রচেষ্ঠায় বিদ্যালয়টি শ্রী বৃদ্ধি পায়। পরবর্তীতে ২০০৬ সালে সহ শিক্ষা ব্যবস্থা করা হয়। তথ্য প্রযুক্তির যুগে কম্পিউটার শিক্ষাহীন ব্যক্তি আশিক্ষিত। এ সত্যকে সামনে রেখে বিদ্যালয়ে কম্পিউটার শিক্ষার জন্য কম্পিউটার ল্যাব স্থাপন করা হয়। 
শুরুতে বিদ্যালয়টিতে শুধুমাত্র মেয়েদের পড়ার সুযোগ ছিল। পরবর্তীতে ছেলে মেয়ে উভয়ের অধ্যয়নের সুযোগ হয়। বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত শিক্ষাদান করা হয়।
বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাসের হারের তালিকা: 
পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য বিদ্যালয়ে ল্যাব রয়েছে। এসব ল্যাবে বহু মূল্যবান যন্ত্রপাতি রয়েছে। শিক্ষার্থীরা এসব উপকরণ ব্যবহার করে ব্যবহারিক জ্ঞান শিখতে পারে।
বিদ্যালয়টিতে একটি বড় গ্রন্থাগার রয়েছে। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।
লেখাপড়ার পাশাপাশি খেলাধুলার ক্ষেত্রে বিদ্যালয়ের গৌরবময় ঐতিহ্য রয়েছে। বিদ্যালয়ের ছাত্র/ছাত্রীর এথলেটিক্স, ভলিবল, হ্যান্ডবল প্রতিযোগিতায় থানা, জেলা ও আঞ্চলিক পর্যায়ে সাফল্য অর্জন করেছে। খেলাধুলার জন্য রয়েছে বিদ্যালয়ের পূনাঙ্গ মাঠ। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। সাংস্কৃতিক চর্চা শিক্ষার্থীর জ্ঞান বিকাশে অত্যামত্ম সহায়ক। এই সত্যকে উপলব্ধি করে বিদ্যালয়ে একাডেমিক পড়াশুনা ও খেলাধুলার পাশাপাশি সাংস্কৃতিক চর্চার ব্যবস্থা রয়েছে। এছাড়াও প্রতি বছরই আয়োজিত হয় শিক্ষা সফর।
অধিসেকেন্ড

অধিসেকেন্ড বা লিপ সেকেন্ড () হচ্ছে সর্বজনীন সমন্বিত সময়ে (ইউটিসি) এক সেকেন্ড সংযোজনকারী সংশোধন, যা পারমাণবিক ঘড়ি দ্বারা নির্ণীত নিখুঁত আন্তর্জাতিক পারমাণবিক সময় (টিএআই) এবং খুঁতসহ নিরীক্ষিত সৌর সময়ের (ইউটি১) মধ্যে সামঞ্জস্য আনার জন্য যোগ করা হয়। পৃথিবীর আহ্নিক গতির অনিয়ম এবং দীর্ঘ মেয়াদে আহ্নিক গতির হ্রাসের জন্য নিরীক্ষিত সৌর সময় পরিবর্তিত হয়। আন্তর্জাতিক সময়রক্ষণের জন্য ব্যবহৃত সর্বজনীন সমন্বিত সময় পদ্ধতিটি কালগণনার জন্য আন্তর্জাতিক পারমাণবিক সময় ব্যবহার করে এবং প্রয়োজন অনুযায়ী ইউটি১-এর সঙ্গে সঙ্গতি না রাখলে এটি নিরীক্ষিত সৌর সময় থেকে এগিয়ে যাবে। এই সমস্যার সমাধানের জন্য প্রয়োজন অনুযায়ী অধিসেকেন্ড যোগ করা হয়। ১৯৭২ সালে লিপ সেকেন্ড চালু হয়েছিল এবং তখন থেকে ইউটিসি সময়ে ২৭টি অধিসেকেন্ড যোগ করা হয়েছে।
যেহেতু বিভিন্ন প্রাকৃতিক ঘটনার জন্য পৃথিবীর আহ্নিক বেগ পরিবর্তিত হয়, সেহেতু ইউটিসি অধিসেকেন্ড অনিয়মিত এবং অনুমানযোগ্য নয়। আন্তর্জাতিক ভূ-ঘূর্ণন ও প্রসঙ্গব্যবস্থা সেবা (ইন্টারন্যাশনাল আর্থ রোটেশন অ্যান্ড রেফারেন্স সিস্টেমস সার্ভিস, IERS) সাধারণত ছয় মাস আগে থেকে অধিসেকেন্ড যোগ করার সিদ্ধান্ত গ্রহণ করে, যাতে করে ইউটিসি ও ইউটি১ সময়ের মধ্যে পার্থক্য ০.৯ সেকেন্ডের বেশি না হয়।
অধিসেকেন্ড যোগ করার এই প্রথা একবিংশ শতাব্দীতে এসে বিঘ্নের সৃষ্টি করেছে। বিশেষ করে যেসব পরিষেবা নিখুঁত সময়মুদ্রণ বা শিল্প প্রক্রিয়া নিয়ন্ত্রণের উপর নির্ভরশীল, সেগুলিতে এটি বিঘ্ন ঘটাচ্ছে। যেহেতু সব পরিগণক যন্ত্র বা কম্পিউটারের হিসাবকৃত সময়ে অধিসেকেন্ডের সাথে সঙ্গতি রাখা সম্ভব হয় না, তাই সেগুলির হিসাবকৃত সময় অধিসেকেন্ড সংশোধিত সময়ের সঙ্গে সামঞ্জস্যপূর্ণ নাও হতে পারে। বিভিন্ন প্রমাণ সংগঠনের সঙ্গে আলোচনার পর ২০০২ সালের নভেম্বরে সপ্তবিংশ (২৭শ) ওজন ও পরিমাপ সাধারণ বৈঠকে ২০৩৫ সালে বা তার আগে অধিসেকেন্ডের ব্যবহার বন্ধ করার সিদ্ধান্ত নেওয়া হয়েছিল।
পোলারিস অফিস

পোলারিস অফিস একটি পেইড অফিস স্যুট যা অ্যান্ড্রয়েড, আইওএস, উইন্ডোজ এবং ম্যাকওএসের মতো প্ল্যাটফর্ম সমর্থন করে। এটি কোরিয়া-ভিত্তিক সফ্টওয়্যার ফার্ম ইনফ্রাওয়্যার, ইনকর্পোরেটেডের পণ্য।
এটি মাইক্রোসফট অফিস ফাইল-ফরম্যাট (doc/docx, hwp, ppt/pptx, txt, xls/xlsx) সম্পাদনা এবং পিডিএফ ফাইল দেখার অনুমতি দেয়। পোলারিস অফিসে সংরক্ষিত সমস্ত ফাইল অন্যান্য সংযুক্ত ডিভাইসের সাথে সিঙ্ক্রোনাইজ করা হয় এবং এইভাবে নথিগুলি স্বয়ংক্রিয়ভাবে সর্বশেষ সংস্করণে হালনাগাদ করা হয়। এটি বক্স, ড্রপবক্স, গুগল ড্রাইভ, ওয়ানড্রাইভ ইত্যাদির মতো বিভিন্ন ধরনের ক্লাউড-স্টোরেজ পরিষেবাও প্রদান করে৷ এতদ্ব্যতীত পোলারিস অফিসের একটি এজেন্ট প্রোগ্রাম রয়েছে যা একটি ডেস্কটপ কম্পিউটার থেকে একটি মোবাইল ডিভাইসে নথি আপলোড এবং ডাউনলোড করার অনুমতি দেয়৷ এটি বিভিন্ন ভাষায় উপলব্ধ।
পাঞ্জ গ্রান্থী

পাঞ্জ গ্রান্থী () হলো শিখধর্মের মূল ধর্মগ্রন্থ এবং চিরন্তন গুরু গুরু গ্রন্থ সাহিব হতে বাছাই করা পাঁচটি স্তবক নিয়ে রচিত একটি ক্ষুদ্র পুস্তিকা।
গুরু গ্রন্থ সাহিব অত্যন্ত পবিত্র তাই এটি শুধুমাত্র কোনো নির্ধারিত আচারিক পদ্ধতিতে পাঠ করা যেতে পারে। গুটকা সাহেব বা পাঞ্জ গ্রন্থি নামের ছোট ছোট সংকলনগুলি ব্যক্তিগতভাবে নির্দিষ্ট স্তোত্র পাঠের জন্য তৈরি শুরু করা হয়েছিল। এগুলি সাধারণত ছোট এবং সহজেই একজন ব্যক্তির হাতে এঁটে যায়। আজকাল, 'পাঞ্জ গ্রান্থী' শিরোনামটি একটি ভুল নাম হয়ে গেছে কারণ পাঞ্জ গ্রান্থীতে গুরু গ্রন্থ সাহিবের পাঁচটিরও বেশি স্তোত্র অন্তর্ভুক্ত থাকতে পারে। 'দাশ গ্রন্থ' নামে পরিচিত একই জাতীয় একটি পুস্তিকাও বিদ্যমান যেটিতে একচেটিয়াভাবে দশম গ্রন্থ থেকে নির্বাচিত রচনা রয়েছে।
ফারজানা ওয়াহিদ সায়ান

ফারজানা ওয়াহিদ সায়ান একজন বাংলাদেশী সঙ্গীতশিল্পী। তিনি তার জীবনমুখী ও প্রতিবাদী গানের জন্যে পরিচিত।
সায়ান ১৯৭৬ সালে কানাডার মন্ট্রিলে জন্মগ্রহণ করেন। মাত্র সাত মাস বয়সেই তিনি বাংলাদেশে ফিরে আসেন। তার বাবা মো: খসরু ওয়াহিদ আধুনিক বাংলা গানের সাথে যুক্ত ছিলেন। অন্যদিকে মা নাজমা বানু সঙ্গীত ভুবনের সাথে সরাসরি জড়িত না থাকলেও ছিলেন আত্মিকভাবে।
সায়ান ছোটবেলা থেকেই সঙ্গীতের প্রতি আগ্রহী ছিলেন। ১০/১২ বছর বয়স থেকেই তিনি গান লিখতে শুরু করেন। ১৯৯৭ সালে মনোবিজ্ঞান বিষয়ে উচ্চশিক্ষা গ্রহণের জন্যে কানাডার টরন্টোতে যান। কিন্তু সেখানে কোর্স শেষ না করেই ২০০১ সালে ফিরে আসেন বাংলাদেশে।
২০০৮ সালে একুশে টিভিতে ফোনো লাইভ অনুষ্ঠানের মাধ্যমে বাংলাদেশের মানুষ সায়ান সম্পর্কে প্রথম জানতে পারে। পরবর্তী সময়ে গানের অ্যালবাম প্রকাশের মধ্য দিয়ে সঙ্গীতে পথচলার শুরু সায়ানের। বন্ধু ও পরিবারের উদ্যোগে গড়ে তোলা সঙ্গীত কোম্পানি ‘গানপোকা’ থেকে ২০০৮ সালে সায়ানের প্রথম গানের অ্যালবাম ‘সায়ানের গান’ প্রকাশিত হয়। তার দ্বিতীয় দ্বৈত অ্যালবাম ‘আবার তাকিয়ে দেখ’ এবং ‘স্বপ্ন আমার হাত ধরো’ ২০০৯ সালে প্রকাশিত হয়। কিন্তু পরবর্তী সময় বিভিন্ন মানবাধিকার কাজের সাথে যুক্ত হয়ে পড়ায় অ্যালবাম প্রকাশে উদাসিনতা দেখা যায়। এরপর ‘জাস্ট ওয়াহিদ’ নামে চাচাতো ভাই এরশাদ ওয়াহিদ ও হাবিব ওয়াহিদের সাথে একটি মিশ্র অ্যালবাম প্রকাশ করেন তিনি। ২০১৭ সালে ঈগল মিউজিক থেকে প্রকাশিত হয় তার সর্বশেষ গানের অ্যালবাম ‘কিছু বলো’।
সায়ানের গানের মূল বিষয় হলো জীবনমুখিতা ও প্রতিবাদ। তার গানে সমাজের অসঙ্গতি, বৈষম্য, ক্ষমতার অপব্যবহার, মানবাধিকার লঙ্ঘনসহ নানা বিষয়ের সমালোচনা করা হয়। এছাড়াও তার গানে ব্যক্তিগত অনুভূতি, আবেগ ও স্বপ্নের প্রকাশও দেখা যায়।
সায়ান একজন সমাজসেবী ব্যক্তিত্বও। তিনি বিভিন্ন ধরনের মানবাধিকার প্রতিষ্ঠানের সাথে ঘনিষ্ঠভাবে কাজ করে চলেছেন। সঙ্গীত ও আইনী অভিজ্ঞতার মাধ্যমে সমাজকে ইতিবাচকভাবে পরিবর্তনের জন্যে কাজ করে যাচ্ছেন তিনি।
২০২৪-এ ইরানের কেমানে বোমা হামলা

৩ জানুয়ারী ২০২৪-এ, ইরানের পূর্ব কেমানে কাসেম সোলেইমানিকে হত্যার স্মরণে তার কবরে একটি স্মারক অনুষ্ঠান দুটি বোমা বিস্ফোরণে ব্যাহত হয়েছিল। হামলায় কমপক্ষে ৯১ জন নিহত হয়, এবং ২৮৪ জন আহত হয়। ইরান সরকার এই বোমা বিস্ফোরণকে একটি সন্ত্রাসী হামলা বলে অভিহিত করে পরের দিন, একটি সুন্নি মুসলিম চরমপন্থী গোষ্ঠী ইসলামিক স্টেট, শিয়া মুসলিম অধ্যুষিত দেশে হামলার দায় স্বীকার করে। রয়টার্সের মতে, মার্কিন যুক্তরাষ্ট্রের গোয়েন্দা সম্প্রদায় এই সিদ্ধান্তে পৌঁছেছে যে হামলাটি ইসলামিক স্টেটের আফগানিস্তান শাখাআইএসআইএস-কে দ্বারা সংঘটিত হয়েছিল।
দ্বাদশ জাতীয় সংসদ সদস্যদের তালিকা

২০২৪ সালের ৭ জানুয়ারি বাংলাদেশে দ্বাদশ সংসদ নির্বাচন অনুষ্ঠিত হয়। এটি উক্ত নির্বাচনে নির্বাচিত সংসদ সদস্যদের একটি তালিকা।
এর আগে, সাংবিধানিক বাধ্যবাধকতায় ১৫ নভেম্বর ২০২৩ সালে রেডিও ও টেলিভিশনে জাতির উদ্দেশ্যে দেওয়া সরাসরি ভাষণের মাধ্যমে প্রধান নির্বাচন কমিশনার কাজী হাবিবুল আউয়াল দ্বাদশ জাতীয় সংসদ নির্বাচনের তফসিল ঘোষণা করেন। ঘোষণা অনুযায়ী ৭ জানুয়ারি ২০২৪ সালে ভোটগ্রহণের তারিখ নির্ধারণ করা হয়। একাদশ জাতীয় সংসদের সরকারি দল বাংলাদেশ আওয়ামী লীগ ও শরীক দল জাতীয় সমাজতান্ত্রিক দল তফসিল ঘোষণাকে স্বাগত জানায়। একাদশ জাতীয় সংসদের প্রধান বিরোধী দল জাতীয় পার্টি আনুষ্ঠানিক প্রতিক্রিয়া ব্যক্ত করে জানায়, “নির্বাচন কমিশন নির্বাচনের তফসিল ঘোষণা করতে বাধ্য। তবে রাজনৈতিক অচলাবস্থা নিরসনে রাজনৈতিক দলগুলোর মধ্যে সংলাপ হবে বলে আশা প্রকাশ করে।” অন্যতম বিরোধী দল বাংলাদেশ জাতীয়তাবাদী দল তফসিল ঘোষণা প্রত্যাখ্যান করে নির্বাচনের এই আয়োজনকে ‘ভোটরঙ্গ’ আখ্যায়িত করে। বিএনপি ক্ষমতাসীন আওয়ামী লীগের অধীনে কোন নির্বাচনে না যাওয়ার সিদ্ধান্ত গ্রহণ করে। বিএনপি ও তাদের সমমনা জোট থেকে বেরিয়ে শীর্ষ কয়েকজন রাজনৈতিক নেতা দ্বাদশ জাতীয় সংসদ নির্বাচনে অংশগ্রহণ করার ঘোষণা দেয়। তার মধ্যে অন্যতম বিএনপির পদত্যাগকারী ভাইস চেয়ারম্যান ব্যারিস্টার শাহজাহান ওমর, যিনি বিএনপি ছেড়ে আওয়ামী লীগে যোগ দিয়ে ঝালকাঠি-১ আসনে মনোনয়ন লাভ করেন। এছাড়াও জোটের অন্যতম শরীক বাংলাদেশ কল্যাণ পার্টির চেয়ারম্যান মেজর জেনারেল (অব.) সৈয়দ মুহাম্মদ ইবরাহিমও নির্বাচনে যাওয়ার ঘোষণা দেন। এর পাশাপাশি বিএনপির সাবেক নেতা তৈমুর আলম খন্দকার, শমসের মবিন চৌধুরী, মেজর (অব.) আখতারুজ্জামান নির্বাচনে অংশ নেয়ার ঘোষণা দেন। ২৯ ডিসেম্বর ২০২৩ সালে নওগাঁ-২ আসনের স্বতন্ত্র প্রার্থী আমিনুল হকের মৃত্যুর কারণে ৭ জানুয়ারি ২০২৪ সালে উক্ত আসনে ভোটগ্রহণ স্থগিত করেছিল বাংলাদেশ নির্বাচন কমিশন, যেটি পরে অনুষ্ঠিত হয়।
২০২৪ সালের আগস্ট মাসে অসহযোগ আন্দোলনের কারণে প্রধানমন্ত্রী শেখ হাসিনা ৫ আগস্ট পদত্যাগ করতে বাধ্য হন। ৬ আগস্ট রাষ্ট্রপতি মোহাম্মদ সাহাবুদ্দিন জাতীয় সংসদ ভেঙে দিলে দ্বাদশ জাতীয় সংসদ বিলুপ্ত হয়।
দুনাম

দুনাম (অটোমান তুর্কি, আরবি: ; ; ; ডোনাম বা ডুনাম নামেও পরিচিত এবং পুরানো, তুর্কি বা অটোমান স্ট্রেমা নামেও পরিচিত) ছিল উসমানীয় আমলে গ্রীক স্ট্রেমা বা ইংরেজী একরের সমতুল্য একটি এলাকা পরিমাণের একক, যে পরিমাণ জমিতে এক দিনে ষাঁড়ের একটি দল লাঙল চালাতে পারে। আইনগত সংজ্ঞা ছিল "দৈর্ঘ্য ও প্রস্থে চল্লিশ স্ট্যান্ডার্ড পেস ", তবে এর প্রকৃত ক্ষেত্রফল স্থানভেদে উল্লেখযোগ্যভাবে পরিবর্তিত হয়। যেমন অটোমান ফিলিস্তিনে সেই পরিমাণটি ছিল থেকে একটু বেশি আর ইরাকে ছিল প্রায় । 
পূর্বে অটোমানদের দ্বারা শাসিত অনেক অঞ্চলে এককটি এখনও ব্যবহার করা হচ্ছে, যদিও নতুন বা মেট্রিক দুনামকে ঠিক এক হেক্টর ( হিসাবে পুনরায় সংজ্ঞায়িত করা হয়েছে), যা ১/১০ হেক্টর (১/১০ × ), আধুনিক গ্রীক রাজকীয় স্ট্রেমার অনুরূপ। 
দুনাম নামটি, অটোমান তুর্কি "dönmek" থেকে ( , "ঘোরানো") এসেছে, যেটি বাইজেন্টাইন গ্রীকের "স্ট্রেমা" এককটির অনুবাদ বলে মনে কারা হয়। স্ট্রেমা এবং দুনাম-এর পরিমাণ একই ছিল। এটি সম্ভবত মাইসিয়া - বিথিনিয়াতে বাইজেন্টাইনদের কাছ থেকে অটোমানরা গ্রহণ করেছিল। 
"আধুনিক গ্রীকের অভিধানে" পুরানো অটোমান স্ট্রেমাকে প্রায় হিসাবে সংজ্ঞায়িত করা হয়েছে, কিন্তু গ্রীক অর্থনীতিবিদ কোস্টাস লাপাভিটসাস ২০ শতকের গোড়ার দিকে নওসা অঞ্চলের জন্য এর মান ব্যবহার করেছেন। 
একটি মেট্রিক দুনাম সমান:
গগনচন্দ্র অধিকারী

গগনচন্দ্র অধিকারী (; ১ জুন ১৯৪১ - ৩০ সেপ্টেম্বর ২০২০) ছিলেন একজন ভারতীয় সাহিত্যিক। তিনি অসমীয়া ভাষার শিশু সাহিত্যিক হিসাবে বিখ্যাত।
গগনচন্দ্র অধিকারী ১৯৪১ সালের ১ জুন ছায়াগাঁওয়ের কাওয়াইমারী সাতরায় জন্মগ্রহণ করেন। তার পিতার নাম পূর্ণচন্দ্র অধিকারী এবং মাতার নাম উদামিনী অধিকারী। গগনচন্দ্র অধিকারী ছোটবেলা থেকেই মেধাবী ছিলেন। ১৯৪৬ সালে তিনি ছায়াগাঁও সরকারি মাধ্যমিক বিদ্যালয়ের ভর্তি হন। প্রধান পণ্ডিত প্রকাশচন্দ্র বড়ুয়া তাঁর মেধার প্রমাণ পেয়ে তাঁকে প্রথম শ্রেণির পরিবর্তে দ্বিতীয় শ্রেণিতে ভর্তি করিয়ে দেন। গগনচন্দ্র অধিকারী ১৯৫৭ সালে ছায়াগাঁও উচ্চ বিদ্যালয় থেকে ম্যাট্রিকুলেশন পরীক্ষায় উত্তীর্ণ হন ও পরে কটন কলেজে তার কলেজ জীবন শুরু করেন। আইএসসি পরীক্ষায় উত্তীর্ণ হ‌ওয়ার পর তিনি ১৯৬২ খ্রিঃ বি. বড়ুয়া মহাবিদ্যালয় থেকে অর্থনীতিতে সম্মানসহ বি.এ. পরীক্ষায় উত্তীর্ণ হন। কর্মজীবনের মাঝামাঝি সময়ে তিনি ব্যক্তিগতভাবে রাষ্ট্রবিজ্ঞানে স্নাতকোত্তর ডিগ্রি লাভ করেন।
গগনচন্দ্র অধিকারী জীবন বীমা কর্পোরেশনে তার কর্মজীবন শুরু করেন। ১৯৬৭ সালে তিনি আসাম পাবলিক সার্ভিস কমিশন পরীক্ষায় উত্তীর্ণ হন এবং সহকারী নিয়োগ কর্মকর্তা হিসাবে আসাম সরকারের চাকরিতে যোগদান করেন। পরে তিনি ১৯৯৯ সালের ৩১ মে আসাম সরকারের কর্মসংস্থান বিভাগের যুগ্ম পরিচালক পদে অফিসার-ইন-চার্জ হিসাবে অবসর গ্রহণ করেন।
চতুর্থ শ্রেণিতে পড়ার সময় 'সাদিনীয়া অসমীয়া' নামক সাপ্তাহিক পত্রিকায় তার প্রথম কবিতা 'মিনতি' প্রকাশিত হয়। 'পখিলী বাইদেওকে চিঠি' তার দ্বিতীয় কবিতা। গৌরীকান্ত তালুকদার সম্পাদিত শিশু পত্রিকা 'দীপক' এবং 'অসম বাণী'-তে তিনি নিয়মিত লেখালেখি করতেন। বই আকারে প্রকাশিত তাঁর উল্লেখযোগ্য শিশুসাহিত্যের মধ্যে রয়েছে:
তিনি "মনোরাম খবর পেরা" (ডিসেম্বর ১৯৯৫) শিরোনামে শিশুদের প্রবন্ধের সংকলন এবং "মাখন মামার সাধু" (নভেম্বর ২০০২) নামে একটি বইও লিখেছেন। এছাড়া ২০০৩ সালে তিনি নবকান্ত বড়ুয়ার শিশুসাহিত্য সমগ্র (প্রথম খণ্ড) সম্পাদনা করেন।
গগনচন্দ্র অধিকারী জনসাধারণ ও সামাজিক কর্মকাণ্ডের সাথেও জড়িত ছিলেন। তিনি অসম সাহিত্য সভার সহ-সাধারণ সম্পাদক (১৯৮৪-৮৬), গুয়াহাটি নাইট জুনিয়র কলেজের প্রতিষ্ঠাতা সভাপতি, 'উত্তরণ সাহিত্য আলোচনা চক্র'-এর সভাপতি, শিশু ও কিশোর ম্যাগাজিন 'মুকুতা'র (আসাম সরকার, অসম প্রকাশন পরিষদ কর্তৃক প্রকাশিত) উপদেষ্টা সম্পাদক ছিলেন। তিনি গুয়াহাটি সত্র মহাসভার প্রাক্তন সভাপতি হিসাবে দায়িত্ব পালন করেছিলেন। তিনি ছায়াগাঁও কলেজের প্রতিষ্ঠাতা অধ্যক্ষ ছিলেন।
গগনচন্দ্র অধিকারী ২০২০ সালের ৩০ সেপ্টেম্বর মৃত্যুবরণ করেন। মৃত্যুকালে তার বয়স হয়েছিল ৭৯ বছর।
কমলাকান্ত হাঁসদা

কমলাকান্ত হাঁসদা ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি কাশীপুর (নির্বাচন কেন্দ্র) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের স্বপন কুমার বেলথারিয়াকে ৭,২৪০ ভোটে পরাজিত করেছিলেন।
২০০১–০২ জাতীয় ক্রিকেট লিগ

২০০১–০২ জাতীয় ক্রিকেট লিগ ছিল জাতীয় ক্রিকেট লিগের তৃতীয় সংস্করণ, বাংলাদেশে অনুষ্ঠিত প্রথম-শ্রেণীর ক্রিকেট প্রতিযোগিতা। ছয়টি দল রাউন্ড রবিন পর্বে ছিল। টুর্নামেন্টটি ২৬ ডিসেম্বর ২০০১ এ শুরু হয়েছিল ১৬ মার্চ ২০০২ তারিখে শেষ হয়েছিল
লা সোসিয়েদাদ দে লা নিয়েভে

লা সোসিয়েদাদ দে লা নিয়েভে () জে. এ. বায়োনা পরিচালিত ২০২৩ সালের উরুগুয়েয়ান-স্পেনীয় থ্রিলার চলচ্চিত্র। উরুগুয়েতে ১৯৭২ সালে সংগঠিত আন্দিজ বিমান দুর্ঘটনা নিয়ে পাবলো ভিয়ের্সির রচিত একই নামের বই অবলম্বনে এর চিত্রনাট্য লিখেছেন বায়োনা, বের্নাত ভিলাপ্লানা, জেইমি মার্কেস, ও নিকোলাস কাসারেগো।
২০২৩ সালের ৯ই সেপ্টেম্বর ৮০তম ভেনিস আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনীয় হয় এবং সেখানে এটি প্রতিযোগিতার বাইরে শাখায় সর্বশেষ চলচ্চিত্র হিসেবে প্রদর্শিত হয়। এটি ২০২৩ সালের ১৩ই ডিসেম্বর উরুগুয়েতে, ১৫ই ডিসেম্বর স্পেনে, এবং ২২শে ডিসেম্বর মার্কিন যুক্তরাষ্ট্রে মুক্তি পায়। এরপর এটি ২০২৪ সালের ৪ঠা জানুয়ারি থেকে নেটফ্লিক্সে স্ট্রিমিং হচ্ছে।
চলচ্চিত্রটি সমাদৃত হয় এবং কয়েকজন সমালোচক এই চলচ্চিত্রকে বায়োনার শ্রেষ্ঠকর্ম বলে অভিহিত করে। ৮১তম গোল্ডেন গ্লোব পুরস্কারে শ্রেষ্ঠ বিদেশি ভাষার চলচ্চিত্র বিভাগে মনোনয়ন লাভ করে এবং ৯৬তম একাডেমি পুরস্কারে শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে স্পেনীয় নিবেদন হিসেবে নির্বাচিত হয়, এবং ডিসেম্বরের ক্ষুদ্রতালিকায় ১৫টি চূড়ান্ত চলচ্চিত্রের একটি ছিল।
দ্য সুপার মারিও ব্রোস. মুভি

দ্য সুপার মারিও ব্রোস. মুভি ("") নিনটেন্ডোর "মারিও" ভিডিও গেম ফ্র্যাঞ্চাইজি অবলম্বনে নির্মিত ২০২৩ সালের মার্কিন অ্যানিমেটেড রোমাঞ্চকর হাস্যরসাত্মক চলচ্চিত্র। ইউনিভার্সাল পিকচার্স, ইলুমিনেশন ও নিনটেন্ডো প্রযোজিত ও ইউনিভার্সাল পরিবেশিত চলচ্চিত্রটির চিত্রনাট্য লিখেছেন ম্যাথু ফোজেন এবং এটি পরিচালনা করেছেন অ্যারন হোরভাথ ও মাইকেল জেলেনিক। এতে বিভিন্ন চরিত্রের জন্য কণ্ঠ দিয়েছেন ক্রিস প্রাট, আনিয়া টেইলর-জয়, চার্লি ডে, জ্যাক ব্ল্যাক, কিগান-মাইকেল কি, সেথ রোজেন ও ফ্রেড আর্মিসেন।
২০২৩ সালের ১লা এপ্রিল লস অ্যাঞ্জেলেসের রিগাল এলএ লাইভে চলচ্চিত্রটির উদ্বোধনী প্রদর্শনীয় হয় এবং ৫ই এপ্রিল মার্কিন যুক্তরাষ্ট্রে মুক্তি পায়। চলচ্চিত্রটি মিশ্র সমালোচনা অর্জন করে। এটি বিশ্বব্যাপী ১.৩৬ বিলিয়ন মার্কিন ডলার আয় করে এবং অ্যানিমেটেড চলচ্চিত্র হিসেবে প্রথম সপ্তাহে বিশ্বব্যাপী সর্বোচ্চ আয় ও ভিডিও গেম অবলম্বনে নির্মিত সর্বোচ্চ আয়কারী চলচ্চিত্র-সহ একাধিক বক্স অফিস রেকর্ড ভেঙ্গে দেয়। এটি ২০২৩ সালের দ্বিতীয় সর্বোচ্চ আয়কারী চলচ্চিত্র, তৃতীয় সর্বোচ্চ আয়কারী অ্যানিমেটেড চলচ্চিত্র এবং ইলুমিনেশন প্রযোজিত সর্বোচ্চ আয়কারী চলচ্চিত্র। ৮১তম গোল্ডেন গ্লোব পুরস্কারে চলচ্চিত্রটি শ্রেষ্ঠ অ্যানিমেটেড চলচ্চিত্র-সহ তিনটি বিভাগে মনোনয়ন লাভ করে।
ত্রিনিদাদ

ত্রিনিদাদ ত্রিনিদাদ এবং টোবাগোর দুটি প্রধান দ্বীপের মধ্যে বৃহত্তর এবং অধিক জনবহুল। দ্বীপটি অবস্থিত, ভেনেজুয়েলার উত্তর-পূর্ব উপকূলে এবং দক্ষিণ আমেরিকার মহাদেশীয় তাক- এ বসে। এটি প্রায়ই ওয়েস্ট ইন্ডিজের দক্ষিণতম দ্বীপ হিসাবে উল্লেখ করা হয়। , এটি ওয়েস্ট ইন্ডিজের পঞ্চম বৃহত্তম।
নাদিয়ার চাঁদ বাউড়ি

নাদিয়ার চাঁদ বাউড়ি ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি পারা (নির্বাচনী) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের উমাপদ বাউরিকে ৩,৯৪৪ ভোটে পরাজিত করেছিলেন।
বিবেকানন্দ বাউড়ি

বিবেকানন্দ বাউড়ি ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি রঘুনাথপুর (নির্বাচনী এলাকা) থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের বাউড়ি হাজারীকে ৫,৩২৩ ভোটে পরাজিত করেছিলেন।
দুর্গাদাস বাউড়ি

দুর্গাদাস বাউড়ি ছিলেন একজন ভারতীয় রাজনীতিবিদ যিনি ভারতীয় জাতীয় কংগ্রেসের অন্তর্গত। তিনি ১৯৪২ সালের ১৫ জানুয়ারি রঘুনাথপুরে জন্মগ্রহণ করেন। তিনি ছিলেন যুগল চন্দ্র বাউড়ির পুত্র। তিনি গোদি বেরো উচ্চ বিদ্যালয়ে স্কুলে যান।
মাহাতা ১৯৭১ সালের পশ্চিমবঙ্গ বিধানসভা নির্বাচনে রঘুনাথপুর আসনের আসনে প্রতিদ্বন্দ্বিতা করেছিলেন, ৮২৮২ ভোট (২৮.৩৬)%) পেয়ে দ্বিতীয় স্থানে ছিলেন। পরের বছর তিনি ১৯৭২ সালের পশ্চিমবঙ্গ বিধানসভা নির্বাচনে রঘুনাথপুর আসনে জয়ী হন, ১৩,৮৪৬ ভোট (৫০.৬৬) পেয়ে। বাউরি ১৯৭৭ সালের পশ্চিমবঙ্গ বিধানসভা নির্বাচনে রঘুনাথপুর আসন হারান, ৬,১৫৯ ভোট (১৮.৫১%) নিয়ে চতুর্থ স্থানে শেষ করেন। ১৯৮২ সালের পশ্চিমবঙ্গ বিধানসভা নির্বাচনে তিনি ১৮,৯৩৫ ভোট (৩১.৬৪%) পেয়ে রঘুনাথপুরে দ্বিতীয় স্থানে ছিলেন।
বাউড়ি ২০০৩ সালে মারা যান।
ঠাকুরদাস মাহাতা

ঠাকুরদাস মাহাতা (জন্ম ৩১ ডিসেম্বর ১৯৩০) ছিলেন একজন ভারতীয় রাজনীতিবিদ, যিনি ভারতের কমিউনিস্ট পার্টির অন্তর্গত। তিনি খয়েরডাঙ্গায় (মেদিনীপুর জেলা) জন্মগ্রহণ করেন। তিনি ছিলেন বৈকুণ্ঠনাথ মহাতার পুত্র। মাহাতা ভীমপুর সাঁওতাল হাই স্কুল এবং মেদিনীপুর কলেজে শিক্ষা গ্রহণ করেন, বিএ (অনার্স) ডিগ্রি এবং শারীরিক শিক্ষায় ডিপ্লোমা অর্জন করেন। তিনি একজন স্কুল শিক্ষক হিসেবে কাজ করতেন। তিনি ১৯৫৬ সালে কমিউনিস্ট পার্টিতে যোগ দেন। তিনি পশ্চিমবঙ্গ ও বিহারের প্রস্তাবিত একীকরণের বিরুদ্ধে সংগ্রামে সক্রিয় ছিলেন এবং খাদ্য আন্দোলন এবং মাধ্যমিক বিদ্যালয়ের শিক্ষকদের সংগ্রামে অংশ নিয়েছিলেন।
মাহাতা ১৯৭১ সালের পশ্চিমবঙ্গ বিধানসভা নির্বাচনে সালবোনি আসনে সিপিআই প্রার্থী হিসাবে দাঁড়িয়েছিলেন, ৯৬২৮ ভোট (২০.০৬%) নিয়ে দ্বিতীয় স্থানে ছিলেন। পরের বছর তিনি ১৯৭২ সালের পশ্চিমবঙ্গ বিধানসভা নির্বাচনে ২১,২৮১ ভোট (৪৮.১৮%) পেয়ে সালবনি আসন থেকে জয়লাভ করেন। তিনি ১৯৭৭ সালের পশ্চিমবঙ্গ বিধানসভা নির্বাচনে সালবোনি আসন থেকে হেরে যান, ৬,১৫২ ভোট (১৩.৫৮%) নিয়ে তৃতীয় স্থানে ছিলেন।
ঠাকুরদাস মাহাতা পাটাঝাড়িয়া গ্রামে থাকতেন।
চন্দনা বাউড়ি

চন্দনা বাউড়ি ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি শালতোড়া (নির্বাচনী এলাকা) থেকে পশ্চিমবঙ্গ বিধানসভার সদস্য নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে সর্বভারতীয় তৃণমূল কংগ্রেসের সন্তোষ কুমার মন্ডলকে ৪,১৪৫ ভোটে পরাজিত করেছিলেন।
সত্যনারায়ণ মুখোপাধ্যায়

সত্যনারায়ণ মুখোপাধ্যায় হলেন ভারতীয় জনতা পার্টির একজন ভারতীয় রাজনীতিবিদ। ২০২১ সালের মে মাসে তিনি ছাতনা থেকে পশ্চিমবঙ্গ বিধানসভার সদস্য হিসাবে নির্বাচিত হন। তিনি ২০২১ সালের পশ্চিমবঙ্গ বিধানসভা নির্বাচনে অল ইন্ডিয়া তৃণমূল কংগ্রেসের সুবাশিষ বাতাবালকে ৭,১৬৪ ভোটে পরাজিত করেছিলেন।
নীরজ জিম্বা

নীরজ জিম্বা তামাং (১৪ নভেম্বর ১৯৮১) একজন ভারতীয় গোর্খা রাজনীতিবিদ। তিনি কেন্দ্রীয় কমিটির সদস্য এবং বর্তমানে গোর্খা ন্যাশনাল লিবারেশন ফ্রন্টের (GNLF) মহাসচিব ও আইন উপদেষ্টা। তিনি ২০১৯ সাল পর্যন্ত জিএনএলএফের মুখপাত্র ছিলেন। এছাড়াও তিনি পেশায় একজন ফৌজদারি আইনজীবী। ২০১৯ সালের নির্বাচনে বিজেপির টিকিটে জয়ী হওয়ার পর তিনি ২৩-দার্জিলিং বিধানসভা কেন্দ্র থেকে পশ্চিমবঙ্গ বিধানসভায় বিধায়ক হিসেবে দায়িত্ব পালন করেছিলেন। 
তিনি টেকধোজ তামাং জিম্বাতে জন্মগ্রহণ করেছিলেন এবং ভারতের পশ্চিমবঙ্গের দার্জিলিং থেকে এসেছেন। তিনি ২০১২ সালে আন্নামালাই ইউনিভার্সিটি থেকে রাষ্ট্রবিজ্ঞানে তার স্নাতকোত্তর ডিগ্রি (এমএ) অর্জন করেন এবং ইন্ডিয়া ইউনিভার্সিটির চার্টার্ড ফিন্যান্সিয়াল অ্যানালিস্টস ইনস্টিটিউট থেকে আইনের স্নাতকোত্তর (এলএল.এম.) অর্জন করেন। তিনি পেশায় একজন আইনজীবী।
সুভাষ ঘিসিঙের এক প্রবল অনুসারী, স্কুলের দিন থেকে, তিনি জিএনএলএফ দলের সর্বকনিষ্ঠ কেন্দ্রীয় কমিটির সদস্য এবং ২০১৯ সালে ৩৬ বছর বয়সে পশ্চিমবঙ্গ বিধানসভায় তাঁর ২৩-দার্জিলিং নির্বাচনী এলাকার প্রতিনিধিত্বকারী সর্বকনিষ্ঠ ভারতীয় গোর্খা সদস্য (এমএলএ) হন। ২০১৬ সালে তিনি দলের মুখপাত্র হন। গোর্খাল্যান্ড ইস্যু এবং ট্রাইবাল স্ট্যাটাস ইস্যুতে তার #আরটিআই রিপোর্ট জনসাধারণের মনোযোগ আকর্ষণ করেছে।
২০১৯ সালের হিসাবে, তিনি ভারতীয় জনতা পার্টির বিজেপি বিধায়ক হিসাবে পশ্চিমবঙ্গ বিধানসভার ২৩-দার্জিলিং বিধানসভা কেন্দ্রের প্রতিনিধিত্বকারী বিধানসভার সদস্য। ২০১৯ সালের মে মাসে বিজেপি-জিজেএম-বিমল গোষ্ঠী সমর্থিত জিএনএলএফ প্রার্থী নীরজ জিম্বা ৮৭,৮৯৬ ভোট পেয়ে জয়ী হন এবং টিএমসি সমর্থিত নির্দল প্রার্থী বিনয় তামাং ৪১৬১১ ভোট পেয়ে দ্বিতীয় হন। জেএপি-র অমর লামা ৩২৩৩ (২.২৭%) ভোট পেয়ে তৃতীয় স্থানে ছিলেন। জিম্বাবুয়ে ৪৬,৫৩৮ ভোটের ব্যবধানে জয়ী
অসামরিক বিমান পরিবহন মন্ত্রক (ভারত)

অসামরিক বিমান পরিবহন মন্ত্রক হচ্ছে ভারতের অসামরিক বিমান পরিবহনের উন্নয়ন ও নিয়ন্ত্রণের জন্য জাতীয় নীতি ও প্রকল্প উদ্ভাবনের জন্য দায়বদ্ধ মন্ত্রক। এটি দেশের অসামরিক বিমান পরিবহনের নিয়মিত বৃদ্ধি ও প্রসারের জন্য বিভিন্ন প্রকল্প উদ্ভাবন ও বাস্তবায়ন করে। এছাড়া এটি বিমানবন্দরের পরিকাঠামো, বিমান ট্র্যাফিক পরিষেবা এবং আকাশপথে যাত্রী ও পণ্য পরিবহনের উপর নজরদারি রাখে।
এই মন্ত্রকের মন্ত্রী জ্যোতিরাদিত্য সিন্ধিয়া ও প্রতিমন্ত্রী ভি. কে. সিংহ। সচিব ভুমলুনমাং ভুয়ালনাম, একজন আইএএস আধিকারিক, এই মন্ত্রকের প্রধান। এছাড়া এই মন্ত্রকে একটি অতিরিক্ত সচিব, আর্থিক উপদেষ্টা, তিনজন যৌথ সচিব, ডিরেক্টর/উপসচিব/আর্থিক কন্ট্রোলার পদের সাতজন আধিকারিক এবং আন্ডারসেক্রেটারি পদের দশজন আধিকারিক বর্তমান। মন্ত্রকটির সদরদপ্তর জাতীয় রাজধানী নতুন দিল্লির সফদরজং বিমানবন্দরের রাজীব গান্ধী ভবনে অবস্থিত।
দেবলীনা হেমব্রম

দেবলীনা হেমব্রম পশ্চিমবঙ্গের একজন ভারতীয় রাজনীতিবিদ এবং ভারতের কমিউনিস্ট পার্টি (মার্ক্সবাদী) এর কেন্দ্রীয় কমিটির সদস্য। তিনি ২০০৬-১১ বামফ্রন্ট মন্ত্রিসভায় উপজাতি বিষয়ক মন্ত্রী ছিলেন।
দেবলীনা হেমব্রম বিয়ে করেছেন সুক্লাল হেমব্রমের সাথে। তিনি ১৯৮৮ সালে পশ্চিমবঙ্গ মাধ্যমিক শিক্ষা বোর্ডের অধিভুক্ত বাদ্দি হাই স্কুল থেকে তার ১০ তম শ্রেণী সম্পন্ন করেন। 
দেবলীনা হেমব্রম রানিবাঁধ বিধানসভা কেন্দ্রের তিনবারের বিধায়ক। এটি তফসিলি উপজাতিদের জন্য একটি সংরক্ষিত নির্বাচনী এলাকা। তিনি ১৯৯৬, ২০০৬ এবং ২০১১ পশ্চিমবঙ্গ বিধানসভা নির্বাচনে এখান থেকে জয়ী হয়েছেন। রানিবাঁধে তার প্রথম নির্বাচনে তাকে কংগ্রেস পার্টির অনিল হাঁসদার মুখোমুখি হতে হয়েছিল এবং ৩২,৪০৯ ভোটের ব্যবধানে বিশাল বিজয় চিহ্নিত করেছিলেন। ২০০৬ সালের নির্বাচনে তিনি জেকেপি(এন) এর আদিত্য কিস্কুকে ১০,৮৯০ ভোটে পরাজিত করেন। ২০১১ সালের বিধানসভা নির্বাচনে তিনি অল ইন্ডিয়া তৃণমূল কংগ্রেসের ফাল্গুনী হেমব্রমকে ৬,৮৫৯ ভোটে পরাজিত করেন।
ওলিভের তোরেস

ওলিভের তোরেস মুনিয়োস (; জন্ম: ১০ নভেম্বর ১৯৯৪; ওলিভের তোরেস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেভিয়ার হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।
২০১২ সালে, তোরেস স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছিলেন।
ওলিভের তোরেস মুনিয়োস ১৯৯৪ সালের ১০ই নভেম্বর তারিখে স্পেনের নাভালমোরাল দে লা মাতায় জন্মগ্রহণ করেছেন এবং সেখানেই তার শৈশব অতিবাহিত করেছেন।
তোরেস স্পেন অনূর্ধ্ব-১৮, স্পেন অনূর্ধ্ব-১৯, স্পেন অনূর্ধ্ব-২০ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। স্পেনের বয়সভিত্তিক দলের হয়ে তিনি প্রায় ৫ বছরে ৪৩ ম্যাচে অংশগ্রহণ করে ৩টি গোল এবং একটি শিরোপা জয়লাভ করেছেন।
গায়ত্রী ভরদ্বাজ

গায়ত্রী ভরদ্বাজ (জন্ম ১৭ জুন ১৯৯৫) হলেন একজন ভারতীয় মডেল, অভিনেত্রী এবং সৌন্দর্য প্রতিযোগিতার শিরোপাধারী। ইনি প্রধানত হিন্দি ছবিতে কাজ করেন। তিনি ফেমিনা মিস ইন্ডিয়া, ২০১৮ প্রতিযোগিতায় নয়াদিল্লি রাজ্যের প্রতিনিধিত্ব করেছিলেন, যেখানে ফেমিনা মিস ইন্ডিয়া মিস ইউনাইটেড কন্টিনেন্টস ২০১৮-এর মুকুট পরেছিলেন এবং মিস ইউনাইটেড কন্টিনেন্টস প্রতিযোগিতায় ভারতের প্রতিনিধিত্ব করেছিলেন।
অশ্লেষা ঠাকুর

অশ্লেষা ঠাকুর (জন্ম ২০০৩) হলেন একজন ভারতীয় অভিনেত্রী এবং মডেল। তিনি ওয়েব-সিরিজ, "দ্য ফ্যামিলি ম্যান-" এ শ্রীকান্ত তিওয়ারির (মনোজ বাজপেয়ী অভিনীত) কন্যা ধ্রুতি তিওয়ারি চরিত্রে অভিনয়ের জন্য সর্বাধিক পরিচিত।
অশ্লেষা ভারতের মহারাষ্ট্রের মুম্বাইতে ২০০৩ সালে জন্মগ্রহণ করেন।
দ্য ফ্যামিলি ম্যান ধারাবাহিকের জনপ্রিয়তা ঠাকুরকে লাইমলাইটে নিয়ে আসে এবং তার সোশ্যাল মিডিয়া অনুসরণে উল্লেখযোগ্য বৃদ্ধি পায়।
আস্থা

আস্থা হল নকটুইডি পরিবারের একটি মনোটাইপিক মথ প্রজাতি। এর একমাত্র প্রজাতি হলো আস্থা স্পেক্টাবিলিস। ১৮৬৫ সালে ফ্রান্সিস ওয়াকার দ্বারা গণ এবং প্রজাতি উভয়ই প্রথম বর্ণনা করা হয়েছিল। বর্তমান এর প্রকার অবস্থান অজানা।
নিরুপমা হাগজের

নিরুপমা হাগজের (১৪ এপ্ৰিল ১৯২৮ - ১১ জুলাই ২০১১) আসামের ডিমা হাসাও জেলার ডিমাসা সম্প্রদায়ের একজন সমাজকর্মী। সারা জীবন তিনি সমাজে পিছিয়ে পড়া নারী ও শিশুদের উন্নয়ন এবং শিক্ষার প্রসারের জন্য কাজ করেছেন। যেহেতু ডিমাসার নিজস্ব লিপি নেই; তাই তিনি অসমীয়া বর্ণমালাতে ডিমাসা ভাষা রচনা করেন এবং ভাষার প্রসারে কঠোর পরিশ্রম করেন তিনি অসমীয়া লিপিতে অসমীয়া এবং ডিমাসা বইতে বেশ কয়েকটি বই লিখেছেন। তখন নিরুপমা হাগজের নাম ছিলো নিরুপমা হাসেনসা।
নিরুপমা হাগজের ১৪ এপ্রিল ১৯২৮ সালে কাছাড় জেলার বিজয়পুরে জন্মগ্রহণ করেন। তাঁর পিতার নাম রাজেন্দ্র হাসেনসা এবং মাতার নাম নিরধনী বৰ্মন। তিনি বিলাসমণি গার্লস স্কুলে প্রাথমিক শিক্ষা লাভ করেন এবং সেখান থেকেই প্রাথমিক শিক্ষা সমাপ্ত করেন। মহিলাদের জন্য যথাযথ শিক্ষার অভাবে তিনি উচ্চ বিদ্যালয়ের শিক্ষা থেকে বঞ্চিত হন। বিয়ের অনেক বছর পর, তিনি তার প্রথম সন্তানের সাথে দুই বছর বয়সে প্রাইভেটভাবে মিডল ইংলিশ লেভেল পরীক্ষায় উত্তীর্ণ হন এবং ১৯৭১ সালে তার কনিষ্ঠ পুত্র নিরুপমা হাগজার হিসাবে একই বছর প্রাইভেটভাবে ম্যাট্রিকুলেশন পরীক্ষায় উত্তীর্ণ হন।
তিনি ১৯৫০ সালের ৬ জুন হাফলং, ডিমা হাসাও জেলার জয়ভদ্র হাগজের সাথে বিবাহ বন্ধনে আবদ্ধ হন। জয়ভদ্র হাগজের একজন রাজনীতিবিদ ছিলেন এবং তিনি বিমলা প্রসাদ চালিহা মন্ত্রিসভায় শিক্ষামন্ত্রী ছিলেন। তাদের তিন মেয়ে ও তিন ছেলে রয়েছে।
শিক্ষা, সাহিত্য, সংস্কৃতি ইত্যাদিতে অবদান রেখেছেন তিনি। তার পিতার ইজারা নেওয়া একশ বিঘারও বেশি জমিতে ডিমাসার ছাত্র-ছাত্রীর জন্য ছাত্রাবাস ও ডিমাসা সাংস্কৃতিক ভবন নির্মাণের জন্য দান করেছিলেন। দূর থেকে শিক্ষার জন্য আসা শিক্ষার্থীদের থাকার সুবিধার্থে ছাত্রাবাস নির্মাণ করেন। ছাত্রবাসের নাম ছিল রাজেন্দ্র নারায়ণ হাসেনসা ছাত্রাবাস। তিনি রাজ্য সমাজকল্যাণ বোর্ড, রাষ্ট্রীয় সংহতি পরিষদ, আসাম প্রকাশনা পরিষদ, আসাম খাদি বোর্ডের সদস্য এবং অসম সাহিত্য সভার আজীবন সদস্য ছিলেন।
নিরুপমা হাগজের অনেক গবেষণা প্রবন্ধ লিখেছেন। এর মধ্যে রয়েছে ডিমাসা জনগণের অতীত ও বর্তমান, ডিমাসা জনগণের ইতিহাসের পরিচিতি, ডিমাসা সম্প্রদায়ের উৎসব, ডিমাসা সম্প্রদায়ের ধর্ম ও বিশ্বাস, নামঘর এবং ডিমাসা সম্প্রদায় ইত্যাদি। আসামে 'মাধ্যম আন্দোলন' চলাকালীন আসাম বাণী পত্রিকায় 'শিক্ষার মাধ্যম এবং বড়-ডিমাসা' শিরোনামে একটি নিবন্ধে কাছাড় ও উত্তর কাছার ডিমাসদের অসমিয়া মাধ্যমকে গ্রহণ করা উচিত বলে তিনি যুক্তি দিয়েছিলেন। স্বামীর মৃত্যুর পর রাজনীতিতে অংশ নেননি নিরুপমা হাগজের “আমি রাজনীতির অস্থিরতা পছন্দ করি না আমি গান্ধীজীর জাতীয় কংগ্রেসকে সালাম জানাই, কিন্তু বর্তমানে ভারতীয় জাতীয় কংগ্রেসের প্রতি আমার কোনো আস্থা নেই আমি কিছুদিন রাজনীতিতে গিয়ে অভিজ্ঞতা পেয়েছি যে রাজনীতিতে বড় বড় কাজ করতে অনেক বাধা থাকে তাই যতটা সম্ভব সামাজিক কাজ চালিয়ে যাওয়াই আমার উদ্দেশ্য আমার লক্ষ্য সাহিত্য চর্চা অব্যাহত রাখা।
অরফিশ

অরফিশ হল বড়, ব্যাপকভাবে প্রসারিত, পেলাজিক ল্যামপ্রিফর্ম মাছ যা ছোট পরিবারের রিগ্যালেসিডের অন্তর্গত। নাতিশীতোষ্ণ মহাসাগরীয় অঞ্চল থেকে গ্রীষ্মমন্ডলীয় অঞ্চল পর্যন্ত বিস্তৃত অঞ্চলে পাওয়া যায়, তবে খুব কমই দেখা যায়, অরফিশ পরিবারে দুটি গণের তিনটি প্রজাতি রয়েছে। এর মধ্যে একটি, দৈত্যাকার অরফিশ ("রেগালেকাস গ্লেসনে"), হল জীবিত দীর্ঘতম লম্বা হাড়ের মাছ, যা দৈর্ঘ্যে পর্যন্ত বৃদ্ধি পায়।
"অরফিশের" সাধারণ নামটি হয় তাদের অত্যন্ত সংকুচিত এবং প্রসারিত দেহের জন্য বা বর্তমানে অসম্মানিত বিশ্বাসের জন্য বলে মনে করা হয় যে মাছগুলো তাদের শ্রোণী পাখনা দিয়ে জলের মধ্য দিয়ে "সারি" করে। রেগালেকাস পারিবারিক নামটি ল্যাটিন "রেগালিস" থেকে এসেছে, যার অর্থ "রাজকীয়"। তাদের বিরলতা এবং বড় আকার, ঝড়ের পরে মাঝে মাঝে অরফিশের সমুদ্র সৈকত সহ, এবং অসুস্থ বা মারা গেলে তাদের পৃষ্ঠে দীর্ঘস্থায়ী থাকার অভ্যাস, অরফিশকে অনেক সামুদ্রিক সাপের গল্পের একটি সম্ভাব্য উত্স করে তোলে।
যদিও বৃহত্তর প্রজাতিগুলোকে গেম ফিশ হিসেবে বিবেচনা করা হয় এবং অল্প পরিমাণে বাণিজ্যিকভাবে মাছ ধরা হয়, অরফিশ খুব কমই জীবিত ধরা পড়ে; জেলটিনাস সামঞ্জস্যের কারণে তাদের মাংস খাওয়ার জন্য উপযুক্ত নয়।
ভগবন্ত মান

ভগবন্ত সিং মান (জন্ম ১৭ অক্টোবর ১৯৭৩) হলেন একজন ভারতীয় রাজনীতিবিদ, সমাজকর্মী, প্রাক্তন কৌতুক অভিনেতা, গায়ক এবং অভিনেতা। বর্তমানে ইনি ২০২২ সাল থেকে পাঞ্জাবের ১৭ তম মুখ্যমন্ত্রী হিসাবে দায়িত্ব পালন করছেন। তিনি ২০২২ সাল থেকে পাঞ্জাব বিধানসভায় ধুরি বিধানসভা কেন্দ্রের প্রতিনিধিত্ব করছেন এবং ২০১৯ সাল থেকে আম আদমি পার্টি, পাঞ্জাবের রাজ্য আহ্বায়ক হিসাবেও দায়িত্ব পালন করছেন। এর আগে, তিনি ২০১৪ থেকে ২০২২ সাল পর্যন্ত সঙ্গরুর লোকসভা কেন্দ্র থেকে লোকসভার সদস্য ছিলেন।
জিএফ ২৮ কেবিন ক্রুজার

জিএফ ২৮ কেবিন ক্রুজার হচ্ছে বাংলাদেশে নির্মিত হার্বার প্যাট্রোল বোটের শ্রেণী যা বাংলাদেশ নৌবাহিনী কর্তৃক ব্যবহৃত হয়। এই জাহাজগুলো স্পিড বোট বিডি- গোল্ডেন ফাইবার গ্লাস কোম্পানির প্রযুক্তিগত সহায়তায় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড-এ নির্মাণ করা হয়। প্রতিটি জাহাজ নদী এবং উপকূলবর্তী অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম। এছাড়াও জাহাজগুলো দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করতে সক্ষম।
সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেডে এসব জাহাজ নির্মানের পদক্ষেপ নেয়া হয়। এরই ধারাবাহিকতায় ১৩ জানুয়ারি, ২০২০ সালে এই জাহাজগুলো বাংলাদেশ নৌবাহিনীতে কমিশন লাভ করে।
দেশীয় প্রযুক্তিতে জাহাজ নির্মাণ কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। নিজস্ব প্রযুক্তিতে জাহাজ নির্মাণ সক্ষমতায় আরোও একটি মাইলফলক অর্জন হয় ডকইয়ার্ড অ্যান্ড ইঞ্জিনিয়ারিং ওয়ার্কস লিমিটেড কর্তৃক এসব ফাস্ট প্যাট্রোল বোট নির্মাণের ফলে। জিএফ ২৮ কেবিন ক্রুজার ফাস্ট প্যাট্রোল বোটের দৈর্ঘ্য , প্রস্থ এবং গভীরতা । প্রতিটি জাহাজে রয়েছে ২টি সুজুকি ডিজেল ইঞ্জিন (২ স্ট্রোক), জাপান। যার ফলে জাহাজগুলো সর্বোচ্চ গতিতে চলছে সক্ষম। এছাড়াও জাহাজগুলো ৮-১০ জন সৈন্য বহন করতে পারে।
মুজিবনগর সরকারের মন্ত্রিসভা

মুজিবনগর সরকারের মন্ত্রিসভা মুক্তিযুদ্ধ চলাকালীন ১৯৭১ সালের ১০ এপ্রিল জনগনের রায়ে নির্বাচিত সদস্যদের নিয়ে গঠন করা হয়। ১৯৭১ সালের ১৭ই এপ্রিল এই সরকারের মন্ত্রিপরিষদের সদস্যরা বৈদ্যনাথতলায় (বর্তমান মুজিবনগর) শপথ গ্রহণ করেন।
১৯৭১ সালের ২৬শে মার্চ বাংলাদেশের স্বাধীনতা ঘোষণা এবং পাকিস্তানি হানাদার বাহিনীর বিরুদ্ধে দেশের জনগণের প্রতিরোধযুদ্ধ শুরু হলেও বাংলাদেশের মুক্তিযুদ্ধ পরিচালনার জন্য মুক্তিবাহিনী সংগঠন ও সমন্বয়, আন্তর্জাতিক সম্প্রদায়ের সমর্থন আদায় এবং এই যুদ্ধে প্রত্যক্ষ সহায়তাকারী রাষ্ট্র ভারতের সরকার ও সেনাবাহিনীর সঙ্গে সাংগঠনিক সম্পর্ক রক্ষায় এই সরকারের ভূমিকা ছিল অপরিসীম। এই সরকার গঠনের সঙ্গে সঙ্গে পাকিস্তানি সেনাবাহিনীর বিরুদ্ধে প্রতিরোধযুদ্ধ প্রবল যুদ্ধে রূপ নেয় এবং স্বাধীন ও সার্বভৌম রাষ্ট্র হিসেবে বাংলাদেশের বিজয় অর্জন ত্বরান্বিত হয়। ১২ জানুয়ারি ১৯৭২ সাল পর্যন্ত মন্ত্রিসভা কার্যকর ছিল।
এই মন্ত্রিসভাটি নিম্নলিখিত মন্ত্রীদের সমন্বয়ে গঠিত হয়েছিল।
পক্ষীলস্বামীন বাৎস্যায়ন

পক্ষীলস্বামীন বাৎস্যায়ন ছিলেন একজন ভারতীয় দার্শনিক, ভাষ্যকার ও ন্যায় দর্শনের যুক্তিবিদ। তিনি গৌতমের ন্যায়সূত্রের প্রথম পূর্ণাঙ্গ ভাষ্য, "ন্যায়"-এর লেখক, যেটি নিজেই "ন্যায়" নামক দর্শনশাস্ত্রের মূল পাঠ্য।
ন্যায়ভাষ্য, এটি ন্যায়সূত্রের প্রথম ভাষ্য যা এখনও বিদ্যমান, এবং প্রথম যার কোনো উল্লেখ আমরা পাই।
বাৎস্যায়নের ভাষ্যটি তার ইতিহাস জুড়ে ন্যায়ের দার্শনিক বিকাশের বেশিরভাগ বিষয়সূচি নির্ধারণ করে।
তার জ্ঞানের তত্ত্ব কর্মের নির্দেশিকা হিসাবে জ্ঞানের প্রকৃতি এবং গুরুত্বের প্রতি বিশেষ মনোযোগ দেয়। এই থিমটি তার প্রকল্পের বিভিন্ন উপাদানকে অবহিত করে, যার মধ্যে রয়েছে তার বাস্তববাদ, তার জ্ঞানীয় এনটাইটেলমেন্টের বিবরণ, এবং ভালোভাবে জীবনযাপনে দর্শনের অবদান সম্পর্কে তার ধারণা।
উদ্যোতকার

উদ্যোতকার বা উদ্যোক্তকার (আনুমানিক ৬ষ্ঠ শতাব্দী) ভারতীয় দর্শনের ন্যায় দর্শনের একজন দার্শনিক ছিলেন। সুবন্ধুর বাসবদত্তা তাকে ন্যায়ের উদ্ধারকারী হিসেবে উল্লেখ করেছেন। তিনি ভরদ্বাজ গোত্রের ব্রাহ্মণ এবং পাশুপত সম্প্রদায়ের অন্তর্ভুক্ত ছিলেন। তার দার্শনিক গ্রন্থ, ন্যায়বর্তিকা দিগনাগের সমালোচনার বিরুদ্ধে পক্ষীলস্বামীন বাৎস্যায়নের ন্যায়ভাষ্যকে রক্ষা করার জন্য লেখা হয়েছিল।